I-ANCYL isabisa ngokuvala wonke amagatsha ebhange i-Absa | News24I-ANCYL isabisa ngokuvala wonke amagatsha ebhange i-AbsaDurban - Uphiko lwentsha ku-ANC esifundeni iMoses Mabhida isisabise ngokuvala wonke amagatsha ebhange lakwa-Absa ngomhlaka 25 kwephezulu uma kungukuthi abayitholi impendulo mayelana nemali abafuna ikhokhwe ileli bhange.Izinkumbi zabalandeli bale nhlangano bamashele kwigatsha lakwa-ABSA eliku-Church Street ngoLwesithathu eMgungundlovu ngenhloso yokuphazamisa ukusebenza kwansuku zonke.UNobhala wale nhlangano esifundazweni uMnu Thanduxolo Sabela ekhuluma nezinkumbi zabalandeli ngaphandle kwalelibhange, uthe lo mkhankaso owokuthi leli bhange kumele likhokhe imali osekuvele ukuthi liyayikhwabanisa.OLUNYE UDABA:Ibhange lixwayisa amakhasimende ngokuphazamiseka kokusebenza“Sisanda kuwuqala lo mkhankaso kodwa sisazoqhubeka . Sizovala wonke amagatsha alelibhange ngomhlaka 25 uma singayitholi impendulo ngale mali. Sizowavala wonke amagatsha ngezinsuku ezithize,”kusho yena.USabela uqhubeke wathi le izosiza ukuthi kukwazeke ukutholakala imfundo yamahhala, isize ukuthuthukisa umnotho kuvuleke namathuba emisebenzi kuqashwe intsha,” kubeka uSabela.UNobhala wesifunda iMoses Mabhida uThembinkosi Zondi uthe le mashi bekuyindlela abathumela ngayo umyalezo ukuthi bayayifuna le mali ekuthiwa ikhwabaniswe ileli bhange.Uthe enye into futhi ukuthi bebefuna kwazisa umphakathi ukuthi leli bhange likhwabanisa izimali zabantu, kubika i-Eyethu KZN.
